Diari Oficial de la Generalitat Valenciana


Sumari del DOGV 5234, del 05-04-2006 (2006/3406)

RESOLUCIÓ de 23 de març de 2006, del director general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del conveni marc de col·laboració entre la Conselleria de Sanitat i el Consell General de Col·legis de Metges de la Comunitat Valenciana, per a la realització del Programa d'Atenció Integral del Metge Malalt (PAIMM).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5234

Data del DOGV
:   05-04-2006

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2006/3406


Data del document
:   23-03-2006

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Sanitat
    * col·legi professional
    * cooperació administrativa
    * metge
    * toxicomania

RESOLUCIÓ de 23 de març de 2006, del director general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del conveni marc de col·laboració entre la Conselleria de Sanitat i el Consell General de Col·legis de Metges de la Comunitat Valenciana, per a la realització del Programa d'Atenció Integral del Metge Malalt (PAIMM). [2006/F3406]  
Subscrit, després de la tramitació prèvia reglamentària, entre la Conselleria de Sanitat i el Consell General de Col·legis de Metges de la Comunitat Valenciana, el 15 de novembre de 2005, un conveni marc de col·laboració per a la realització del Programa d'Atenció Integral del Metge Malalt (PAIMM), i en compliment del que establix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0063/2006, i que figura com a annex d'esta resolució.  
València, 23 de març de 2006.. El director general de Relacions amb les Corts i Secretariat del Govern: Antonio V. Peral Villar.  
Conveni marc de col·laboració entre la Conselleria de Sanitat i el Consell General de Col·legis de Metges de la Comunitat Valenciana per a la realització del Programa d'Atenció Integral del Metge Malalt (PAIMM)  
València, 15 de novembre de 2005  
Reunits  
D'una part, el conseller de Sanitat, Vicente Rambla Momplet, fent ús de la competència atribuïda per la Llei 5/1983, de 30 de desembre, del Govern Valencià, el Decret 133/2004, de 3 de setembre, del Consell de la Generalitat, modificat pel Decret 152/2005, de 28 d'octubre, pel qual s'establix l'estructura orgànica de les conselleries de l'administració de la Generalitat, i la disposició transitòria primera del Decret 26/2005, de 4 de febrer, del Consell de la Generalitat, pel qual s'aprova el Reglament Orgànic i Funcional de la Conselleria de Sanitat, en relació amb el que disposa la disposició addicional primera del Decret 25/2005, de 4 de febrer, del Consell de la Generalitat, pel qual s'aproven els Estatuts Reguladors de l'Agència Valenciana de Salut.  
I d'una altra, José Antonio Herranz Martínez, com a president del Consell General de Col·legis de Metges de la Comunitat Valenciana, en nom seu i representació, legitimat per a subscriure este conveni marc per raó de l'acord de la Junta Directiva del Consell Autonòmic de Col·legis de Metges de la Comunitat Valenciana de 5 de febrer del 2004, de conformitat amb el capítol II, article 7, punt m) dels Estatuts Generals del Consell de Col·legis Mèdics de la Comunitat Valenciana, aprovats per l'Assemblea del Consell de Col·legis Mèdics de la Comunitat Valenciana en la sessió del dia 13 de maig de 2004.  
En presència de Vicente Alapont Raga, president del Col·legi Oficial de Metges de València i de Ricardo Ferré Alemán, president del Col·legi Oficial de Metges d'Alacant.  
Les parts es reconeixen capacitat legal suficient per a obligar-se, compareixen en la representació que respectivament tenen i  
Manifesten  
1. Que el Decret Legislatiu 1/2003, d'1 d'abril, del Consell de la Generalitat, pel qual s'aprova el Text Refós de la Llei sobre Drogodependències i altres Trastorns Addictius, establix i regula un conjunt de mesures i accions encaminades a la prevenció, assistència, incorporació i protecció social de les persones afectades tant per l'ús i/o abús de substàncies que poden generar dependència com per altres trastorns addictius.  
2. Que la Conselleria de Sanitat, a través de la Direcció General de Drogodependències, té entre els seus objectius el de garantir l'assistència sanitària i social de les persones afectades pels problemes del consum de drogues i d'altres trastorns addictius, entre els quals es promourà la creació de programes específics dirigits a la població drogodependent d'alt risc sanitari, com és el cas dels metges de la Comunitat Valenciana.  
3. Que el Consell General de Col·legis de Metges de la Comunitat Valenciana, té com un objectiu primordial donar suport als col·legiats afectats per problemes de salut en general i per drogodependències i salut mental greu, per la qual cosa desitja promoure actuacions informatives, formatives i assistencials necessàries per a aconseguir els fins de l'atenció del grup de metges malalts, entre les quals destaca la realització de programes d'autoajuda dirigits a usuaris i famílies afectades per la drogodependència i trastorns mentals.  
4. Que, per este motiu, es considera convenient per part de la Generalitat Valenciana prestar la corresponent col·laboració a l'esmentat consell perquè es promoga, a través dels diferents col·legis de metges de la Comunitat Valenciana, la realització de determinats programes d'Atenció Integral del Metge Malalt (PAIMM).  
En conseqüència, tenint en compte les manifestacions que precedixen, les parts que intervenen en este acte, fent ús de la representació que exercixen,  
ACORDEN  
1. El present conveni marc té com a objecte la col·laboració entre la Conselleria de Sanitat i el Consell General de Col·legis de Metges de la Comunitat Valenciana, per a la posada en marxa, per part del Consell General, del Programa d'Atenció Integral del Metge Malalt (PAIMM).  
2. El Consell General de Col·legis de Metges de la Comunitat Valenciana realitzarà els programes i servicis que a continuació es relacionen  
a. Programa d'informació i sensibilització entre el col·lectiu mèdic i les seues famílies sobre la posada en marxa i definició del programa PAIMM. Edició de cartells i fullets informatius per als centres de salut, hospitals i els metges, divulgació per mitjà de xarrades, conferències, etc. als diversos professionals, sobre els trastorns addictius i els quadros deguts a trastorns mentals.  
b. Atenció i revisió de totes les demandes d'ajuda, denúncies i sol·licituds de tractament de tots els metges de la Comunitat Valenciana afectats per problemes de drogodependències i trastorns mentals, així com suport en els seus aspectes legals, col·legials i laborals, tant a ells com a les seues famílies, per mitjà de la prestació d'assistència per mitjà de psiquiatres i psicòlegs de la Comunitat Valenciana, que duguen a terme tot el procés terapèutic, consensuats entre la Conselleria de Sanitat i el Consell General de Col·legis de Metges de la Comunitat Valenciana.   
c. Contractació amb recursos hospitalaris privats per a possibles ingressos per a desintoxicació i per a resoldre les crisis dels diferents trastorns que s'hagen d'assumir.  
d. Qualsevol altra activitat relacionada amb les anteriors i, en particular, les relacionades amb assistència, formació, documentació i informació sobre drogodependències.  
3. La Conselleria de Sanitat es compromet al finançament de les despeses de funcionament en les proporcions i quantitats que s'establisquen en els corresponents convenis singulars.  
4. L'àmbit d'aplicació del Programa PAIMM, se circumscriu a la Comunitat Valenciana.  
5. El present conveni marc, per si només, no comporta cap obligació econòmica per a les parts. Els compromisos de finançament hauran de ser determinats i només podran ser materialitzats a través de convenis singulars de desenvolupament.  
6. Per a impulsar la cooperació prevista en el present conveni i resoldre els dubtes que puga oferir el seu compliment, les parts constituiran una comissió paritària mixta, que, entre les seues funcions, estudiarà i proposarà la celebració dels convenis singulars en què es contindran les concretes actuacions a desenvolupar i el règim de finançament.  
La Comissió Mixta de Programació i Seguiment, estarà formada, en la seua estructura permanent i coordinada, per la directora general de Drogodependències, en representació de la Conselleria de Sanitat, i pel president del Consell General de Col·legis de Metges de la Comunitat Valenciana, en representació del mateix consell.  
La comissió analitzarà les propostes i proposarà el programa anual, que s'ha d'incloure en el corresponent conveni singular, que inclourà:  
. Les accions que cal fer i els òrgans i organismes responsables de dur-les a terme.  
. La concreció de les aportacions de les parts.  
. El seguiment de l'execució dels compromisos adquirits.  
A esta comissió es podrà incorporar:  
A instància de la directora general de Drogodependències, un representant tècnic de l'Agència Valenciana de Salut implicat en el programa anual de referència; a instància del president del Consell General de Col·legis de Metges de la Comunitat Valenciana, el tècnic que estime oportú i que siga d'acord per ambdós parts.  
7. El present conveni marc entrarà en vigor l'endemà de la firma i tindrà vigència fins al 31 de desembre de 2006, sense perjuí de les pròrrogues expresses que puguen acordar-se, de conformitat amb els articles 67.1 i 3.2 del Text Refós de la Llei de Contractes de les Administracions, amb una antelació mínima d'un mes a la finalització del present conveni.  
I en prova de conformitat, les parts firmen el present conveni, per quadruplicat exemplar i a un sol efecte, prèvia lectura en el lloc i data indicats en l'encapçalament.  
El conseller de Sanitat: Vicente Rambla Momplet.  
El president del Consell General de Col·legis de Metges de la Comunitat Valenciana: José Antonio Herranz Martínez.  
El president del Col·legi de Metges de València: Vicente Alapont Raga.  
El president del Col·legi de Metges d'Alacant: Ricardo Ferré Alemán.